Αλέξανδρος Αυλωνίτης

Ο Αλέξανδρος - Χρήστος «Αλέκος» Αυλωνίτης (Δάφνη Κέρκυρας, 9 Μαΐου 1956) είναι Έλληνας πολιτικός και δικηγόρος, ανεξάρτητος βουλευτής Κέρκυρας, εκλεγμένος με τον ΣΥ.ΡΙΖ.Α - Π.Σ..

 Βιογραφικά στοιχεία 
Γεννήθηκε στην Δάφνη Κέρκυρας το 1956. Σπούδασε νομική στο Δημοκρίτειο Πανεπιστήμιο Θράκης. Ύστερα επέστρεψε στην Κέρκυρα, όπου ξεκίνησε να ασκεί το επάγγελμα του δικηγόρου το 1983. Ασχολείται αρκετά χρόνια στην πολιτική. Το 2007-2010 ήταν ο τελευταίος δήμαρχος του καταργηθέντος δήμου Εσπερίων, ο οποίος συγχωνεύθηκε στον ενωμένο δήμο Κέρκυρας το 2010. Ήταν μέλος του νομαρχιακού συμβουλίου της Κέρκυρας (1995-2002) και ύστερα υπηρέτησε στο περιφερειακό συμβούλιο της Περιφέρειας Ιονίων Νήσων για μια τετραετία (2003-2007). Στις βουλευτικές εκλογές του 2019 έλαβε 5.152 ψήφους και εξελέγη βουλευτής Κέρκυρας με τον ΣΥΡΙΖΑ-Π.Σ.

Αποχώρησε από τον ΣΥΡΙΖΑ-Π.Σ. στις 10 Νοεμβρίου 2024 και με επιστολή του στον πρόεδρο της Βουλής, δήλωσε την ανεξαρτητοποίησή του.Στις 23 Νοεμβρίου 2024, συμμετείχε στην παρουσίαση της ιδρυτικής διακήρυξης του κόμματος Κίνημα Δημοκρατίας, υπό τον Στέφανο Κασσελάκη. Στις 29 Ιανουαρίου 2026 ανακοίνωσε την αποχώρηση του από το Κίνημα Δημοκρατίας, κάνοντας λόγο για «πραξικοπηματική απόπειρα παραβίασης αρχών και κανόνων» αναφέροντας ότι μετατρέπεται σε ένα «αμιγώς προσωποκεντρικό κόμμα».

Είναι παντρεμένος με την συμβολαιογράφο Αναστασία Κωνσταντάρα, με την οποία απέκτησε μια κόρη.

 Παραπομπές 

Κατηγορία:Βουλευτές Κέρκυρας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Απόφοιτοι της Νομικής Σχολής του Δημοκρίτειου Πανεπιστημίου Θράκης